Source: http://legislatie.just.ro/Public/DetaliiDocumentAfis/109490
Timestamp: 2019-09-19 13:37:57+00:00
Document Index: 7796186

Matched Legal Cases: ['articolul 45', 'Articolul 45', 'articolul 45', 'articolul 60', 'Articolul 60', 'articolul 60', 'articolul 31', 'articolul 31', 'articolul 61', 'Articolul 61']

LEGE 262 07/07/2009 - Portal Legislativ
privind aprobarea Ordonanței de urgență a Guvernului nr. 101/2007 pentru modificarea și completarea Legii minelor nr. 85/2003 și a Legii petrolului nr. 238/2004
LEGE nr. 262 din 7 iulie 2009privind aprobarea Ordonanței de urgență a Guvernului nr. 101/2007 pentru modificarea și completarea Legii minelor nr. 85/2003 și a Legii petrolului nr. 238/2004
Parlamentul României adoptă prezenta lege. + Articolul ISe aprobă Ordonanța de urgență a Guvernului nr. 101 din 4 octombrie 2007 pentru modificarea și completarea Legii minelor nr. 85/2003 și a Legii petrolului nr. 238/2004, publicată în Monitorul Oficial al României, Partea I, nr. 684 din 8 octombrie 2007, cu următoarele modificări și completări:1. La articolul I, punctul 2 se abrogă. ... 2. La articolul I, punctul 3 se abrogă. ... 3. La articolul I, punctul 5 se modifică și va avea următorul cuprins:5. La articolul 45, alineatele (1) și (2) vor avea următorul cuprins: + Articolul 45(1) Redevența minieră cuvenită bugetului de stat se stabilește, la încheierea licenței ori la eliberarea permisului de exploatare, după cum urmează:a) o cotă procentuală de 4% din valoarea producției miniere pentru cărbuni, minereuri feroase, neferoase, de aluminiu și roci aluminifere, de metale nobile, radioactive, pământuri rare și disperse, pietre prețioase și semiprețioase, produse reziduale miniere, roci bituminoase, ape minerale terapeutice, ape termominerale, ape geotermale și gazele care le însoțesc, gaze necombustibile, nămoluri și turbe terapeutice; ... b) echivalentul în lei a 0,70 euro, pe unitatea de producție minieră, pentru substanțe nemetalifere; ... c) echivalentul în lei a 0,35 euro, pe unitatea de producție minieră, pentru roci magmatice, roci metamorfice, calcare industriale și de construcții, dolomită, gresie și tufuri industriale; ... d) echivalentul în lei a 0,40 euro, pe unitatea de producție minieră, pentru argile, marne, loess, nisip și pietriș, nisip și roci caolinoase; ... e) echivalentul în lei a 0,55 euro, pe unitatea de producție minieră, pentru alabastru industrial, piatră ponce, sienite nefelinice, gips, cretă, nisip silicios, bentonită, nisip caolinos, ardezie și diatomită; ... f) echivalentul în lei a 2,0 euro, pe unitatea de producție minieră, pentru bazalt ornamental, dacit ornamental, andezit ornamental, riolit ornamental, granit ornamental și granodiorit ornamental; ... g) echivalentul în lei a 2,50 euro, pe unitatea de producție minieră, pentru alabastru ornamental, aragonit ornamental și siliconite ornamentale; ... h) echivalentul în lei a 3,0 euro, pe unitatea de producție minieră, pentru marmură, calcar ornamental, gresie ornamentală, travertin și tufuri ornamentale; ... i) echivalentul în lei a 0,80 euro, pe unitatea de producție minieră, pentru săruri haloide. ... (2) Redevența minieră cuvenită bugetului de stat pentru ape minerale naturale se stabilește la sursă, în echivalentul în lei a 4 euro/1.000 litri, la cursul Băncii Naționale a României de la data plății. ... ... 4. La articolul I, după punctul 5 se introduce un nou punct, punctul 5^1, cu următorul cuprins:5^1. La articolul 45, după alineatul (1) se introduce un nou alineat, alineatul (1^1), cu următorul cuprins:(1^1) Redevențele miniere prevăzute la alin. (1) se achită la cursul de schimb oficial lei/euro stabilit în prima zi lucrătoare a lunii octombrie din anul precedent, publicat în Jurnalul Oficial al Uniunii Europene. ... ... 5. La articolul I, punctul 7 se modifică și va avea următorul cuprins:7. La articolul 60, alineatul (1) va avea următorul cuprins: + Articolul 60(1) Prevederile licențelor în vigoare rămân valabile, pe întreaga lor durată, în condițiile în care au fost încheiate. ... ... 6. La articolul I, după punctul 7 se introduce un nou punct, punctul 8, cu următorul cuprins:8. La articolul 60, alineatul (2) se abrogă. ... ... 7. La articolul II, punctul 1 se modifică și va avea următorul cuprins:1. La articolul 31, alineatul (2) va avea următorul cuprins:(2) Prevederile acordului petrolier rămân valabile pe toată durata acestuia, cu excepția adoptării unor dispoziții legale favorabile titularului acordului petrolier. ... ... 8. La articolul II, punctul 2 se modifică și va avea următorul cuprins:2. La articolul 31, alineatul (3) va avea următorul cuprins:(3) În situația în care, pe parcursul realizării operațiunilor petroliere, apar situații care nu au putut fi prevăzute la încheierea acordului, cu excepția prevederilor care au condus la câștigarea concursului public de ofertă, părțile, de comun acord, vor încheia acte adiționale, care vor intra în vigoare la data aprobării lor de către Guvern. ... ... 9. La articolul II, punctul 6 se modifică și va avea următorul cuprins:6. La articolul 61, alineatul (1) va avea următorul cuprins: + Articolul 61(1) Prevederile acordurilor petroliere aprobate de către Guvern rămân valabile, pe întreaga lor durată, în condițiile în care au fost încheiate. ... ... 10. Articolul IV se modifică și va avea următorul cuprins: + Articolul IV(1) Acordurile petroliere încheiate și neintrate în vigoare, precum și acordurile petroliere intrate în vigoare se modifică în conformitate cu prevederile prezentei ordonanțe de urgență.(2) Termenul de finalizare a modificărilor prevăzute la alin. (1) se stabilește prin ordin al conducătorului autorității competente.(3) Acordurile petroliere se modifică prin încheierea de acte adiționale între autoritatea competentă și titular.(4) În vederea modificării acordurilor petroliere, autoritatea competentă notifică titularul cu privire la data modificărilor și completărilor corespunzătoare. ... + Articolul IITaxele și redevențele instituite de Ordonanța de urgență a Guvernului nr. 101/2007 se aplică de la data intrării în vigoare a prezentei legi tuturor permiselor, licențelor și acordurilor petroliere, după caz. + Articolul III(1) În termen de 90 de zile de la data intrării în vigoare a prezentei legi, titularii licențelor și autoritatea competentă încheie acte adiționale de stabilire a redevențelor astfel cum sunt reglementate prin Ordonanța de urgență a Guvernului nr. 101/2007.(2) Actele adiționale încheiate potrivit prevederilor alin. (1) fac parte integrantă din licență și intră în vigoare, prin semnarea lor de către conducătorul autorității competente, conform prevederilor Ordonanței de urgență a Guvernului nr. 101/2007.Această lege a fost adoptată de Parlamentul României, cu respectarea prevederilor art. 75 și ale art. 76 alin. (1) din Constituția României, republicată.
ALEXANDRU PEREȘBucurești, 7 iulie 2009.Nr. 262.------------